Dcéra non-stop kašle napriek užívaniu antibiotík a liekov - Rodičia hľadajú účinné riešenia
Dcérka 2 týždne berie 10 dni antibitika suprax cez deň až tak veľmi nekasle ale v noci je to každých 5 minút pred spaním jej dávam antibiotiká a fenistil ale aj tak kašle už naozaj neviem ako jej pomôcť
Dobrý deň,
ďakujeme za Vašu otázku.
Je potrebné odlíšiť, či sa  jedná o suchý kašeľ, alebo Vaše dieťa vykašliava hlieny, pretože prípadná liečba sa potom líši.
Z Vašej otázky mi nie je jasné, ako stará je Vaša dcérka. Preto by som Vám odporučila kvapky
Stoptussin
, ktoré sa dávkujú podľa hmotnosti pacienta. Stoptussin tlmí dráždenie na kašeľ, mení skladbu prieduškového hlienu, a tak uľahčuje jeho vykašliavanie. Stoptussin sa používa na liečbu suchého dráždivého a ťažko utíšiteľného kašľa pri vírusových infekciách horných a dolných dýchacích ciest, pri zápaloch horných dýchacích ciest, pri zápale hltana, hrtana, priedušiek a pľúc.
Pokiaľ je dieťa staršie ako 1 rok, na tlmenie suchého kašľa máme veľmi dobré skúsenosti s prípravkom
Dr. Max Islandský lišajník
vo forme sirupu. Prípravok je používaný na ochranu a zvlhčenie sliznice ústnej dutiny a hrdla. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku. Obsahuje množstvo slizovitých látok tvoriacich ochranný povlak, ktorý znižuje citlivosť na vonkajšie dráždivé faktory. Obsah ochranného povlaku uľahčuje prehĺtanie a znižuje reflex kašľa. Je ho možné použiť ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice.  Deti od 1 roka užívajú 5ml sirupu 1 až 2-krát denne.
Pri súčasnom podávaní dimetindénu (Fenistil) spolu s liečivami tlmiacimi centrálnu nervovú sústavu (Stoptussin) sa môže potenciovať centrálne tlmivý účinok. Z tohto dôvodu je vhodné zachovávať medzi uvedenými liekmi časový rozostup aspoň 3-4 hodiny.
Taktiež je potrebné pravidelné vetranie a zvlhčovanie bytu.
Keďže uvádzate, že antibiotiká užíva Vaša dcérka už dlhší čas, je potrebné sa v prípade pretrvávania ťažkostí obrátiť na pediatra, ktorý na základe vyšetrenia jej zdravotného stavu určí ďalší postup v liečbe.
Prajem pskoré uzdravenie dcérke.
S pozdravom
Mgr. Emma Halás Haluščíková